نە مەناسى بار

نە مەناسى بار

ئەزەربەيجان شائىرى: بەھرۇز ماكسىم 

مەرھەمەت تۇيغۇسى سەندە يۇق تۇرسا،

تۇتقان ئۇ روزاڭنىڭ نە مەناسى بار.

سەن سالغان دوسقاندا پېقىر يوق تۇرسا،

بىر ئاي ئاچ قېلىشىڭنىڭ نە مەناسى بار.

تارازاڭ چىكىتى توغرا بولمىسا،

زەھەرلىك تىلىڭ دىل ئازارلىسا،

قولۇڭ ۋە قەلبىڭ پارىخور تۇرسا

سەن قىلغان نامازنىڭ نە مەناسى بار.

يالغان قەسەم بىلەن ئېلىپ-ساتقانلار،

جۇپتىدىن خەۋەرسىز ئەگرى ماڭغانلار،

ھارام پۇل-مالنى ھالال بىلگەنلەر،

ھەرەمگە بارغاننىڭ نە مەناسى بار.

ھارام پۇل بىلەن داچا سالغانلار،

يىتىمنىڭ ھەققىنى قورقماي ئالغانلار

ياخشىنى يامان دەپ ئورا قازغانلار،

ئۆلگەندە ياسىننىڭ نە مەناسى بار.

ناماز ۋە روزا ئاسان، قېرىنداش!

ھەممىدىن موھىمى _ ۋىجدان، قېرىنداش!

بول ئەۋۋەل بىر ئادەم-ئىنسان، قېرىنداش!

ئەمەلسىز قۇرئاننىڭ نە مەناسى بار؟

ئۇيغۇرچىغا ئۆزلەشتۈرگۈچى: ئابدۇرەھىم پاراچ
 مەنبەلەر